گنجه دن گلیرم ، یوکوم اوزومدو
گنجه نین عسگری دوزوم ، دوزومدو
بیر عمیم قیزی وار ، ایکی گؤزومدو
اؤزگه یه وئرمه رم ، من اؤزوم آللام
شیرین قاداسینی جانیما ساللام
گنجه دن گلیرم ، یوکوم خورمادی
گنجه نین یوللاری بورما ، بورمادی
گنجه ده بیر قیز وار ، تئلی دورنادی
گونشه سن چیخما ، من چیخیم دئییر
گنجه دن گلیرم ، یوکوم چیچکدی
گنجه نین گوللری لچک – لچکدی
گنجه ده بیر قیز وار ، آدی چیچکدی
قوشلارا سن اوچما ، من اوچوم دئییر
گنجه دن گلیرم ، مالیم نه مالدی
گنجه دن آلدیغیم ایپکدی ، شالدی
گنجه ده بیر قیز وار ، آدی مارالدی
جئیرانا سن قاچما ، من قاچیم دئییر
گنجه دن گلیرم ، یوکوم خینادی
کؤنلوم دلی قوشو اونا قونادی
گنجه ده بیر قیز وار ، آدی سونادی
سولارا سن آخما ، من آخیم دئییر
گنجه دن گلیرم ، سؤزه بند اولوب
گنجه نین مئیوه سی شکر ، قند اولوب
گنجه ده بیر قیزا گؤزوم بند اولوب
جوادا سن باخما ، من باخیم دئییر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab